दोस्तों आज लाल बहादुर शास्त्री जी की जयंती है. दोस्तों 2 अक्टूबर 1904 को लाल बहादुर शास्त्री जी का जन्म वाराणसी में एक हिन्दू परिवार में अपने नाना और नानी के यहां हुआ था। शास्त्री जी भारत के दूसरे प्रधानमंत्री थे। नेहरू जी की मृत्यु के बाद उन्हें भारत देश की जिम्मेदारी सौंपी गयी थी। शास्त्री जी का दिया गया नारा "जय जवान, जय किसान" आज भी बच्चे बच्चे के मुंह पर होता है। शास्त्री जी सबसे ज्यादा अपनी सादगी के लिए जाने जाते है। 1965 में में जब पाकिस्तान ने भारत को कमज़ोर समझ हमला कर दिया था तो वो शास्त्री जी ही थे जिनके नेतृत्व में भारत ने पाकिस्तान को नाकों चने चबवा दिए थे।